方瀾

方瀾（），字思源，號觀齋，福建興化府莆田縣人，民籍，明朝政治人物。

 生平 
正德十一年（1516年）丙子科福建鄉試第七十二名舉人，十二年（1517年）聯捷丁丑科會試第二百二十五名，三甲第九十三名進士。兵部觀政，嘉靖元年（1522年）授丹徒縣知縣，升戶部主事，改禮部主事，升禮部精膳司郎中，調禮部儀制司郎中俞汝楫《禮部志稿·卷四十四》：歷官表 精膳司郎中 方瀾，思源，福建莆田縣人，丁丑進士，調儀制司郎中。。

 家族 
曾祖方守初，贈南京戶部郎中；祖父方迪，南京戶部郎中進階朝列大夫；父方朝貴。前母許氏；母劉氏。永感下。兄方浚。

女至孝，方瀾卒於京師，女年十四，無他兄弟，與叔父扶櫬歸里。渡揚子江，中流舟覆，櫬浮於水面。女時居別舟，急切呼救，風濤洶湧，無人敢前。女仰天大哭，赴水而死。經三日，其屍浮出，與父櫬相傍，同泊南岸。《明史》有傳《明史·卷三百零二》：方孝女，莆田人。父瀾，官儀制郎中，卒京師。女年十四，無他兄弟，與叔父扶櫬歸。渡揚子江，中流舟覆，櫬浮。女時居別舟，皇遽呼救，風濤洶怒，人莫敢前。女仰天大哭，遂赴水死。經三日，屍浮，傍父櫬，同泊南岸。。

参考文献

L
Category:莆田人
Category:明朝兵部觀政
Category:明朝丹徒縣知縣
Category:明朝戶部主事
Category:明朝禮部主事
Category:明朝禮部精膳司郎中
Category:明朝禮部儀制司郎中